එහිදී වැඩිදුරටත් අදහස් දැක්වූ අමෙරිකානු නියෝජිතයා කියා සිටියේ මෙරට සුළු ජනකොටස් කොන්වීමේ තත්ත්වයන් පිළිබඳව වාර්තා මෙන්ම නිදහස් මාධ්‍ය ඇතුළු සිවිල් සමාජයේ අවකාශය සීමා වීම සම්බන්ධයෙන් තම අවධානය යොමුවන බවයි.යුද සමයේ විවිධ චෝදනාවන්ට ලක්වූ හමුදා නිලධාරීන් ඉහළ තනතුරුවලට පත් කිරීම ඇතුළු මෙරට වගවීම් ක්‍රියාවලියේ අඩුපාඩුකම් පිළිබඳවද අමෙරිකාවේ අවධානය යොමුවන බව පැවසූ ඔහු මෙරට පරීක්ෂණ කොමිෂන් සභාවලට වගවීමේ ක්‍රියාවලිය බලාත්මක කිරීමේ හැකියාව පැවතිය යුතු බව අවධාරණය කළා.අතුරුදන්වූවන් පිළිබඳ කාර්යාලය දේශපාලන බලපෑම්වලින් තොරව ක්‍රියාත්මක විය යුතු බව ඔහු සඳහන් කළ තවත් කරුණක්.